
	Comisia pentru agricultură, silvicultură, industrie alimentară şi servicii specifice 
Bucureşti, 27 septembrie 2012  

Nr. 24/326
	Comisia juridică, de  disciplină  

şi imunităţi                              
  Bucureşti, 27 septembrie 2012
                                                  Nr. PL.x 153/2012


RAPORT COMUN 
asupra  proiectului de Lege privind transmiterea unui teren din domeniul public al statului şi din administrarea Staţiunii de Cercetare – Dezvoltare pentru Piscicultură Nucet, judeţul Dâmboviţa, şi în administrarea Consiliului Local al Comunei Corbii Mari, judeţul Dâmboviţa
(PL.x 153/2012)

              În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru agricultură, silvicultură, industrie alimentară şi servicii specifice au fost sesizate, spre dezbatere în fond, cu proiectul de Lege privind transmiterea unui teren din domeniul public al statului şi din administrarea Staţiunii de Cercetare – Dezvoltare pentru Piscicultură Nucet, judeţul Dâmboviţa, şi în administrarea Consiliului Local al Comunei Corbii Mari, judeţul Dâmboviţa, trimis cu adresa nr. PL- x 153 din 29 mai 2012 şi  înregistrat cu nr. 31/370/30 mai 2012, respectiv nr. 24/187/31 mai 2012.
               Senatul, în calitate de primă Cameră sesizată, a adoptat  iniţiativa legislativă în şedinţa din 21 mai 2012, în condiţiile art. 75 alineatul (2) teza a III-a din Constituţia României, republicată.
             Potrivit prevederilor art. 75 din Constituţia României, republicată, şi ale art. 92 alin.(9) pct. 2 din Regulamentul Camerei Deputaţilor, republicat, Camera Deputaţilor  este  Cameră decizională. 
 Propunerea legislativă are ca obiect de reglementare transmiterea unei suprafeţe de teren din domeniul public al statului şi din administrarea Staţiunii de Cercetare – Dezvoltare pentru Piscicultură Nucet, judeţul Dâmboviţa, în domeniul public al comunei Corbii Mari şi în administrarea Consiliului Local al Comunei Corbii Mari, judeţul Dâmboviţa, în vederea înfiinţării unei amenajări piscicole, prin utilizarea sumelor alocate din bugetul local al comunei Corbii Mari şi prin accesarea de fonduri europene.
Consiliul Legislativ, prin avizul nr. 1365 din 20 decembrie 2011, a avizat favorabil iniţiativa legislativă, cu observaţii şi propuneri.
Guvernul, prin punctul de vedere transmis cu adresa nr. 449 din 10 aprilie 2012, susţine adoptarea iniţiativei legislative, sub rezerva însuşirii observaţiilor şi propunerilor.
Comisia pentru administraţie publică, amenajarea teritoriului şi echilibru ecologic, prin adresa cu nr. 26/125 din 19 iunie 2012, a avizat favorabil iniţiativa legislativă.

Comisia pentru învăţământ, ştiinţă şi sport, prin adresa nr. 29/92 din 20 iunie 2012, a transmis un aviz negativ asupra proiectului de lege.

În conformitate cu prevederile art.61 din Regulamentul Camerei Deputaţilor, republicat, membrii Comisiei juridice au examinat propunerea legislativă, expunerea de motive, punctul de vedere al Guvernului şi documentele ce o însoţesc, în şedinţa din 11 septembrie 2012, iar membrii Comisiei pentru agricultură au examinat proiectul de lege în şedinţa din 24 septembrie 2012 . 
La lucrările Comisiei a participat, în calitate de invitat, din partea Academiei de Ştiinţe Agricole şi Silvice “Gheorghe Ionescu Sişeşti“, domnul Mihai Nicolescu, vicepreşedinte.

La dezbateri au fost prezenţi 17 deputaţi din totalul de 23 membri ai Comisiei juridice, iar din partea Comisiei pentru agricultură au fost prezenţi 24 deputaţi, din totalul de 25 membri ai acesteia.  
În urma dezbaterilor, membrii Comisiilor au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, Raportul de adoptare a proiectului de Lege privind transmiterea unui teren din domeniul public al statului şi din administrarea Staţiunii de Cercetare – Dezvoltare pentru Piscicultură Nucet, judeţul Dâmboviţa, şi în administrarea Consiliului Local al Comunei Corbii Mari, judeţul Dâmboviţa, cu amendamentele admise, aşa cum sunt redate în anexa la prezentul raport.
                 În raport cu obiectul şi conţinutul reglementării, proiectul legislativ face parte din categoria legilor organice.
                     PREŞEDINTE,               







PREŞEDINTE,                       

   Adrian RĂDULESCU








           Daniel BUDA                           
                      SECRETAR, 









SECRETAR,




                 Vasile MOCANU 







          Gabriel ANDRONACHE
                 Consilier, Anton Păştinaru 








    Consilier, Iuliana Fuiorea
Anexa
AMENDAMENTE ADMISE

În urma dezbaterii, Comisiile propun adoptarea proiectului de lege cu următoarele amendamente: 


	Nr. crt.
	Text proiect de Lege
	Text propus de comisie

(autorul amendamentului)
	Motivare

	1.
	LEGE

privind transmiterea unui teren din domeniul public al statului şi din administrarea Staţiunii de Cercetare-Dezvoltare pentru Piscicultură Nucet, judeţul Dâmboviţa în domeniul public al comunei Corbii Mari, judeţul Dâmboviţa, şi în administrarea Consiliului local al Comunei Corbii Mari, judeţul Dâmboviţa
	LEGE

privind transmiterea unui teren sub luciu de apă  cu amenajarea piscicolă aferentă din domeniul public al statului şi din administrarea Centrului de Cercetare-Dezvoltare pentru Piscicultură Nucet, judeţul Dâmboviţa, în domeniul public al comunei Corbii Mari şi în administrarea Consiliului Local al Comunei Corbii Mari, judeţul Dâmboviţa
Autor: Comisia juridică şi Comisia pentru agricultură 
	- pentru evitarea repetiţiei

- se impune înlocuirea sintagmei „Staţiunea de Cercetare” cu “Centrul de Cercetare”, astfel cum este prevăzut în Hotărârea Guvernului Nr. 1.833/2004

	2.
	Art. l. - Prin derogare de la dispoziţiile art.31 alin.(3) din Legea nr.45/2009 privind organizarea şi funcţionarea Academiei de Ştiinţe Agricole şi Silvice „Gheorghe Ionescu-Şişeşti” şi a sistemului de cercetare-dezvoltate din domeniile agriculturii, silviculturii şi industriei alimentare, cu modificările şi completările ulterioare, se aprobă transmiterea terenului situat în Comuna Corbii Mari, judeţul Dâmboviţa, având datele de identificare prevăzute în anexa care face parte integrantă din prezenta lege, din domeniul public al statului şi din administrarea Staţiunii de Cercetare-Dezvoltare pentru Piscicultură Nucet, judeţul Dâmboviţa în domeniul public al comunei Corbii Mari, judeţul Dâmboviţa, şi în administrarea Consiliului local al comunei Corbii Mari, în vederea înfiinţării unei amenajări piscicole.
	         „Art. l. - Prin derogare de la dispoziţiile art.31 alin.(3) din Legea nr.45/2009 privind organizarea şi funcţionarea Academiei de Ştiinţe Agricole şi Silvice „Gheorghe Ionescu-Şişeşti” şi a sistemului de cercetare-dezvoltate din domeniile agriculturii, silviculturii şi industriei alimentare, cu modificările şi completările ulterioare, se aprobă transmiterea terenului sub luciu de apă  cu amenajarea piscicolă aferentă situate în Comuna Corbii Mari, având datele de identificare prevăzute în anexa care face parte integrantă din prezenta lege, din domeniul public al statului şi din administrarea Centrului de Cercetare-Dezvoltare pentru Piscicultură Nucet, judeţul Dâmboviţa, în domeniul public al comunei Corbii Mari, judeţul Dâmboviţa, şi în administrarea Consiliului Local al Comunei Corbii Mari, în vederea înfiinţării unei amenajări piscicole.”
Autor: Comisia juridică şi Comisia pentru agricultură 
	- pentru evitarea repetiţiei

- se impune înlocuirea sintagmei „Staţiunea de Cercetare” cu “Centrul de Cercetare”, astfel cum este prevăzut în Hotărârea Guvernului Nr. 1.833/2004

	3.
	        (2) Schimbarea destinaţiei terenului prevăzut la alin.(l) este interzisă şi se sancţionează potrivit legii.
	Nemodificat
	

	4.
	Art. 2. - Predarea-preluarea terenului prevăzut la art.l se face pe bază de protocol încheiat între părţile interesate, în termen de 30 de zile de la data intrării în vigoare a prezentei legi.
	Nemodificat
	

	5.
	Art.3.- Anexa nr.3 din Legea nr.45/2009, cu modificările şi completările ulterioare, se modifică în mod corespunzător.
	        „Art.3.- Nr. Crt. 44 din anexa nr.3 la Legea nr.45/2009 privind organizarea şi funcţionarea Academiei de Ştiinţe Agricole şi Silvice “Gheorghe Ionescu – Şişeşti” şi a sistemului de cercetare dezvoltare din domeniile agriculturii şi industriei alimentare, publicată în Monitorul Oficial al României, Partea I nr. 200 din 30 martie 2009, cu modificările şi completările ulterioare, se modifică în mod corespunzător.”
Autor: Comisia juridică şi comisia pentru agricultură 
	

	6.
	
	        „Art. 4 - Ministerul Agriculturii şi Dezvoltării Rurale îşi va actualiza în mod corespunzător datele din evidenţa cantitativ-valorică şi, împreună cu Ministerul Finanţelor Publice, va opera modificarea corespunzătoare a anexei nr. 3 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare, în termen de 30 de zile de la intrarea în vigoare a prezentei legi.”
Autor – Comisia juridică şi Comisia pentru agricultură 
	- pentru a asigura condiţiile în vederea actualizării inventarului în conformitate cu modificările propuse prin propunerea legislativă


ANEXĂ

DATELE DE IDENTIFICARE

a terenului sub luciu de apă  cu amenajarea piscicolă aferentă ce se transmit din domeniul public al statului şi din administrarea Centrului de Cercertare-Dezvoltate pentru Piscicultură Nucet, judeţul Dâmboviţa în domeniul public al comunei Corbii Mari, judeţul Dâmboviţa, şi în administrarea Consiliului Local al Comunei Corbii Mari, judeţul Dâmboviţa

	Locul unde este situat terenul sub luciu de apă  cu amenajarea piscicolă aferentă
	Persoana juridică de la care se transmite terenul
	Persoana juridică la care se transmite terenul
	Datele de identificare a bunurilor care se transmit
	Suprafeţele care se transmit  


	Poziţia din inventarul bunurilor aparţinând domeniului public al statului

	Comuna Corbii Mari, judeţul Dâmboviţa
	Statul român, din administrarea Centrului de
Cercetare-Dezvoltare pentru

Piscicultură Nucet, judeţul

Dâmboviţa (C.U.I. – RO- 14769170)
	Comuna Corbii Mari, judeţul Dâmboviţa, în administrarea Consiliului Local al Comunei Corbii Mari, judeţul Dâmboviţa
	 1. Teren sub luciu de apă:
Tarlaua 45 

Parcela 462 

Categoria de  folosinţă: ape, bălţi, 
- dig

2.- Amenajare piscicolă – bazin piscicol tip iaz, cu deversor, călugăr şi pasarelă
	17,00 ha, din care:
  - 16,74 ha

       - 0,26 ha
17,00 ha

	117135

121424

Cod de clasificaţie

8.05.05

